Langvannet (Rømskog)

Langvannet (også skrevet Langvann) er en innsjø i Aurskog-Høland og Marker kommuner i Viken. Fra Hellersundet og sørover helt til svenskegrensa danner innsjøen grense mellom de to kommunene. Sørenden av vannet ligger akkurat på svenskegrensa. Langvannet har utløp mot øst gjennom Slabäcken, som starter ved riksrøys 41 og går inn i Sverige mot Upperudsälven og Vänern. 

Vannet ligger på samme høyde som Rødvannet, og henger sammen med dette gjennom et våtmarksområde.

Fylkesvei 21 krysser vannet på fylling over det smale sundet ved Galgebakken, og deler på den måten vannet i to deler.

Referanser 

Innsjøer i Aurskog-Høland
Innsjøer i Marker
Upperudsälvens nedbørfelt
Rømskog